section_heading: Povijest
paragraph_text: Liga je osnovana 1990. kao World League of American Football (WLAF) kao potpora NFL-a razvoju profesionalnog američkog nogometa u Sjevernoj Americi, Europi i Aziji, a 1991. i 1992. su odigrane prve dvije sezone s po 10 momčadi iz Sjeverne Amerike i Europe. No nakon 1992., liga privremeno prestaje s radom zbog pada popularnosti u Sjevernoj Americi i financiranja, ali se vraća 1995. kao World League, da bi postala 1997. NFL Europe, a 2007. mijenja naziv u NFL Europa. To je ujedno i posljednja sezona ove lige. U NFL Europe su igrali mnogi igrači koji su potpisali ugovor s NFL-momčadima, ali pošto nisu bili u prvom planu u svojim momčadima u NFL Europe su stjecali iskustvo seniorskog igranja američkog nogometa.